stanford-oval/wikipedia huggingface dataset:
Lissabonin maailmannäyttely
Suomen paviljonki

Suomi osallistui Lissabonin maailmannäyttelyyn omalla 1300 neliömetrin paviljongillaan, jonka oli suunnitellut arkkitehti Leena Heinänen. Suomen paviljongin pääkomissaarina toimi Mikko Taka-Sihvola. Suomen paviljonkibudjetti oli noin 10 miljoonaa markkaa, josta yritykset maksoivat neljänneksen valtion maksaessa loput. Suomen paviljonkia hallitsi massiivinen jäänmurtajan keula sekä 300 neliömetrin jääkenttä, johon oli upotettu Nokian kännyköitä, Lapin Kulta-olutta, Rapalan uistimia, Kalevala-koruja, Suunto-kompasseja, Marja Kurjen solmioita ja Hackmanin ruokailuvälineitä. Jäämurtajan keula symboloi Rautaruukin tuottamaa terästä, josta kyseinen keula oli tehty. Suomen paviljongissa kiinnostava tutustumiskohde oli VTT:n simulaattori, jolla saattoi kokeilla ruotsinlaivan ohjausta Kustaanmiekan salmen läpi Helsingin Eteläsatamaan.,  Paviljongin sisutukseen kuului taiteilija Immi Halstin ryijyt sekä tervatynnyrit, joiden tervalla näyttelyn seinät tervattiin. Veneryijyt Hiittinen ja Houtskari muistuttavat talvisen merenkulun perinteistä. Teokset kutoi taiteilijan kanssa artesaani Mari Mänty.
Jäisen paviljongin reunalle oli tuotu mm. Raahen museon "Wanha herra" eli maailman vanhin säilynyt sukelluspuku. Lisäksi esillä oli Koskenkorva-juomaa, Fiskarsin sakset, Koneen hissit, Lappsetin penkit. Suomen paviljongin perällä oli edelleen tila, jossa suomalaisyritykset saattoivat muutaman päivän kerrallaan esitellä omaa toimintaansa ja tuotteita. Muita suomalaisia näyttelyosallistujia olivat mm. Neste ja Hartwall. Pääkomissaarin mukaan suomalaisyritykset hyödynsivät jo olemassa olevia kauppasuhteitaan, ja tiedotteiden perusteella joitakin uusia maahantuontisopimuksia saatiin tehtyä.
Suomen "oma" päivä oli 11. kesäkuuta, jolloin esiintyivät mm. Trio Töykeät, Seminaarinmäen mieslaulajat, klassista musiikkia edustava Sibelius-Akatemian kamariorkesteri Mikko Franckin johdolla ja maailmannäyttelyä varten koottu Tango-orkesteri Unto, jossa mukana olivat Maria Kalaniemi, Pirjo Aittomäki, Timo Alakotila, Mauno Järvelä, Petri Hakala ja Hannu Rantanen.,  Tasavallan presidentti Martti Ahtisaari puolisoineen vieraili maailmannäyttelyssä kyseisenä päivänä. Samanaikaisesti presidentti Ahtisaaren kanssa paikalla oli eduskunnan valtiovarainvaliokunnan kauppa- ja teollisuusjaoston 13-henkin ryhmä.
Suomalaiset tulivat esille jo toukokuussa, kun Fazer Blue Magic saapui voittajana maaliin Lissaboniin 17 kuukautta kestäneeltä maailmanympäripurjehdukselta. Suomesta miinalaiva Pohjanmaa osallistui Portugalin kansallispäivänä 10. kesäkuuta 17 maan sotalaivojen ohipurjehdukseen.
Suomen paviljonkiin tutustui 1,67 miljoonaa kävijää, joka on noin 17 prosenttia kaikista näyttelyvieraista. Suomen paviljonki oli yksi näyttelyn vierailluimmista, johon varmasti osaltaan vaikutti Suomen oma ravintola, josta vastasi Amica-yhtiöt. Yhtä aikaa paviljonkiin mahtui 300 vierasta.
Maailmannäyttelyn jälkeinen aika

Alue sai uuden, oman kaupungiosan nimen Parque das Nações eli Kansakuntien puisto. Aivan rautatieaseman Gare do Orienten edessä sijaitsevan maailmanmessun pääsisäänkäynti muutettiin Vasco da Gama -ostoskeskukseksi (port. Centro Comercial Vasco da Gama). Maailmanäyttelyn kansainvälisestä pohjoisosasta, jossa Suomenkin paviljonki sijaitsi, tuli uusi paikka Lissabonin messuille (port. Feira Internacional de Lisboa). Utopia-paviljonki nimettiin uudelleen Altice Arenaksi, ja sitä käytetään edelleenkin tapahtumapaikkana. Vuonna 2007 Lissabonin sopimus solmittiin tässä rakennuksessa. Tietopaviljongissa (port. Pavilhão do Conhecimento) on tiedemuseo, tulevaisuuden paviljongissa (port. Pavilhão do Futuro) toimii nyt Lissabonin kasino. Meripaviljonki (port. Pavilhão dos Oceanos) on muutettu suureksi valtamereksi. Vain virtuaalitodellisuuspaviljonki (port. Pavilhão da Realidade Virtual) purettiin. Vasco da Gama -torni säilytettiin rakennuksena ilman kaupallista käyttöä. Rakennukseen on sijoittunut kuitenkin hotelli.
Jäljelle jäänyt näyttelytila ​​myytiin sekä toimisto- että asuintiloiksi. Kansainvälisiä yrityksiä, kuten Vodafone, Sonae, Sony, Euroopan meriturvallisuusvirasto, on perustanut toimistojaan paviljonkialueelle. Alueella asuu nykyään noin 28 000 ihmistä.
Kuvia

Pääsisäänkäynti maailman-näyttelyalueelle
Portugalin paviljonki ja ympärillä olevat rakennukset - rautatieasema ja kaksi tornitaloa
Portugalin paviljonki
Virtuaalitodellisuuspalviljonki
Katukuvaa maailmannäyttelystä.
Maailmannäyttelyaluetta.
Ocenarium
Parque das Nações
Batak

Batak voi tarkoittaa seuraavia asioita:
batakit, Indonesiassa asuva kansa
batak-kielet, joukko batakien puhumia kieliä
Batak, kunta Bulgariassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Batak”, voi hakea sivunnimihaulla, laajalla sivunnimihaulla tai tekstihaulla.
Barbara Bach

| Barbara Bach |
| --- | --- |

Henkilötiedot
Koko nimi:  Barbara Goldbach
Syntynyt: 27. elokuuta 1947 (ikä 77) Queens, New York, Yhdysvallat
Ammatti:  näyttelijä, malli
Puoliso:  Augusto Gregorini (1968–1978) Ringo Starr (1981-)
Näyttelijä
Aktiivisena:  1968-1986
Merkittävät roolit:  Anya Amasovana (007 rakastettuni)
Aiheesta muualla
IMDb 
Elonet
Barbara Bach (s. 27. elokuuta 1947) on yhdysvaltalainen näyttelijä ja malli. Hän näytteli Bond-tyttö Anya Amasovaa elokuvassa 007 rakastettuni vuonna 1977. Hän on naimisissa muusikko Ringo Starrin kanssa.
Varhainen elämä

Bach syntyi New Yorkin Queensissä Marjorie ja Howard Goldbachin viidestä lapsesta vanhimpana. Hänen isänsä oli Australian juutalainen ja äiti katolinen. Barbara kävi katolisen koulun, jonka lopetti kuusitoistavuotiaana, koska halusi malliksi. Hän pääsikin heti mallilistojen kärkeen.
Ura

Vuonna 1971 Bach työskenteli muiden Bond-tyttöjen kuten Claudine Augerin ja Barbara Bouchetin kanssa pienissä elokuvissa. Vuonna 1975 hän erosi miehestään Augusto Gregorinistä ja muutti takaisin Yhdysvaltoihin kahden pienen lapsensa kanssa. Vuonna 1977 hän sai roolin Bond-elokuvasta 007 rakastettuni. Yhteensä hän on tehnyt 28 elokuvaa, mutta ei ole työskennellyt näyttelijänä vuoden 1986 jälkeen. Hän esiintyi myös useissa miehensä Ringo Starrin musiikkivideoissa.
Perhe ja lapset

Vuonna 1966, Rooman lennolla, hän tutustui italialaiseen liikemieheen Augosto Gregoriiniin. He menivät naimisiin vuonna 1968, ja ensimmäinen lapsi syntyi elokuussa 1968. Poika syntyi vuonna 1972. Eron jälkeen hän tapasi vuonna 1980 Ringo Starrin elokuvan Caveman kuvauksissa. He menivät naimisiin seuraavana vuonna.
Aiheesta muualla

Kuvia tai muita tiedostoja aiheesta Barbara Bach Wikimedia Commonsissa
Barbara Bach Internet Movie Databasessa. (englanniksi)
Mahisagarin piirikunta

Mahisagarin piirikunta (gudžaratiksi મહીસાગર જિલ્લો, Mahīsāgara jillo) on yksi Intian Gujaratin osavaltion 33 piirikunnasta. Piirikunta rajautuu koillisesta Rajasthaniin, kaakosta Dahodin ja Panchmahalin piirikuntiin, lounaasta Khedan piirikuntaan ja luoteesta Aravallin piirikuntaan.
Mahisagarista tuli oma piirikuntansa elokuussa 2013. Ennen sitä alue oli osa Panchmahalin ja Khedan piirikuntia.
Lupe Fiasco’s The Cool

| Lupe Fiasco’s The Cool Lupe Fiasco |
| --- | --- | --- |

Studioalbumin tiedot
 Äänitetty : 2007
 Julkaistu:   18. joulukuuta 2007  3. tammikuuta 2008  21. tammikuuta 2008
 Tuottaja(t): Charles "Chilly" Patton (vastaava), Lupe Fiasco (vastaava), Darrale Jones (vastaava), Alshux, Chris & Drop, Chris Goss, Le Messie, Patrick Stump, Simonsayz, Soundtrakk, Unkle
 Tyylilaji: hip hop
 Kesto: 70.44
 Levy-yhtiö: 1st & 15th, Atlantic
Lupe Fiascon muut julkaisut
| Lupe Fiasco’s Food & Liquor 2006 | Lupe Fiasco’s The Cool 2007 | Lasers 2011 |
Singlet albumilta Lupe Fiasco’s The Cool
 ”Superstar” Julkaistu: 25. syyskuuta 2007  ”Hip Hop Saved My Life” Julkaistu: 18. maaliskuuta 2008  ”Paris, Tokyo” Julkaistu: 21. huhtikuuta 2008  ”Dumb It Down” Julkaistu: 5. kesäkuuta 2008
Lupe Fiasco's The Cool (joskus pelkkä The Cool) on rap-artisti Lupe Fiascon toinen studioalbumi. Albumi julkaistiin Yhdysvalloissa 18. joulukuuta 2007.
Taustatietoa

Albumi sijoittui Billboard 200 -listan 15. sijalle ilmestyessään. Myöhemmin albumi nousi yhden pykälän. Albumi on myynyt kultaa.
Kappaleet

| # | Kappale | Sanoittaja(t) | Tuottaja(t) | Vierailija(t) | Pituus |
| --- | --- | --- | --- | --- | --- |
| 1 | "Baba Says Cool for Thought" | Jaco, Ayesha | Iesha Jaco | Iesha Jaco | 0:46 |
| 2 | "Free Chilly" | Lupe Fiasco | Soundtrakk | Sarah Green & Gemini | 1:02 |
| 3 | "Go Go Gadget Flow" | Lupe Fiasco/Soundtrakk | Soundtrakk |  | 4:10 |
| 4 | "The Coolest" | Paultre, Chris/Braxton, Derrick/Lupe Fiasco | Chris & Drop |  | 5:12 |
| 5 | "Superstar" | Lupe Fiasco/Soundtrakk | Soundtrakk | Matthew Santos | 4:48 |
| 6 | "Paris, Tokyo" | Deodato, Eumir/Lupe Fiasco/Soundtrakk | Soundtrakk |  | 4:30 |
| 7 | "Hi-Definition" | Broadus, Cordozar Calvin/Shuckburgh, Alexander/Pooh Bear/Lupe Fiasco | Al Shux | Snoop Dogg & Pooh Bear | 3:51 |
| 8 | "Gold Watch" | Paultre, Chris/Braxton, Derrick/Lupe Fiasco | Chris & Drop |  | 4:12 |
| 9 | "Hip Hop Saved My Life" | Lupe Fiasco/Jean, Nikki/Soundtrakk | Soundtrakk | Nikki Jean | 4:02 |
| 10 | "Intruder Alert" | Lupe Fiasco/Soundtrakk | Soundtrakk | Sarah Green | 4:00 |
| 11 | "Streets on Fire" | Paultre, Chris/Braxton, Derrick/Lupe Fiasco | Chris & Drop | Matthew Santos | 4:40 |
| 12 | "Little Weapon" | Stump, Patrick/Lupe Fiasco/Bishop G | Patrick Stump | Bishop G & Nikki Jean | 4:05 |
| 13 | "Gotta Eat" | Lupe Fiasco/Soundtrakk | Soundtrakk |  | 3:24 |
| 14 | "Dumb It Down" | Lupe Fiasco/Soundtrakk | Soundtrakk | Gemini & Graham Burris | 4:03 |
| 15 | "Hello/Goodbye (Uncool)" | File, C./Goss, J./Homme, J./Lavelle, J./Lupe Fiasco | Lupe Fiasco & Chris Goss with Unkle | Unkle | 4:26 |
| 16 | "The Die" | Gemini/Lupe Fiasco/Soundtrakk | Soundtrakk | Gemini | 3:23 |
| 17 | "Put You on Game" | Simonsayz/Lupe Fiasco | Simonsayz |  | 3:02 |
| 18 | "Fighters" | Messie/Lupe Fiasco | Le Messie | Matthew Santos | 3:33 |
| 19 | "Go Baby" | Gemini/Lupe Fiasco/Soundtrakk | Soundtrakk | Gemini | 3:36 |
| 20 | "Blackout" (Japaninin ja Circuit City bonus kappale) | Lupe Fiasco/Soundtrakk | Soundtrakk |  | 4:03 |
Listasijoitukset

| Lista (2008) | Sija | Tilanne | Myynti |
| --- | --- | --- | --- |
| Australian ARIA Albums Chart | 44 |  |  |
| French Albums Chart | 129 |  |  |
| Irish Albums Chart | 24 |  |  |
| Swiss Albums Chart | 93 |  |  |
| U.S. Billboard 200 | 14 | Kultaa | 500 000+ |
| U.S. Billboard Top R&B/Hip-Hop Albums | 4 | Kultaa | 500 000+ |
| U.S. Billboard Top Rap Albums | 1 | Kultaa | 500 000+ |
| UK Albums Chart | 7 |  |  |
Läpimurtosäätiö

Läpimurtosäätiö on vuonna 2023 perustettu suomalainen urheilun tukisäätiö, jonka tarkoitus on mahdollistaa yhä useamman lupaavan suomalaisen nuoren urheilijan kansainvälinen läpimurto. Huippu-urheilun lisäksi säätiö tukee toimijoita, joiden tavoitteena on luoda suomalaisille lapsille yhdenvertaisia mahdollisuuksia liikuntaharrastukseen, ja sitä kautta oman elämänsä läpimurtoon. Säätiö jakaa apurahoja kerran vuodessa.
Säätiön Lasten ja nuorten liikunnan apuraha on suunnattu toimijoille, jotka mahdollistavat lapsille ja nuorille yhdenvertaisia mahdollisuuksia liikuntaharrastukseen. Toiminnan tarkoituksena tulee olla liikuntaharrastuksen mahdollistaminen ilmaiseksi tai huomattavasti matalammin kustannuksin. Sosioekonomisesti heikomman aseman tai muun lapsesta riippumattoman tekijän ei tulisi olla esteenä lapsen liikuntaharrastukselle.
Säätiön Huippu-urheilun apurahan tehtävä on mahdollistaa lupaaville suomalaisille yksilöurheilijoille edellytykset murtautua lajinsa kansainväliselle huipulle seuraavan viiden vuoden aikana. Yksi apurahan tärkeimpiä tavoitteita on kansainvälisyyden mahdollistaminen ja lisääminen valmentautumisessa. Säätiö tukee vuosittain erittäin motivoituneita, lajinsa lupaavimpia urheilijoita ammattilaisuuden ensimmäisinä vuosina, eli sinä kriittisenä kohtana, kun tukea ja sponsorirahaa on vaikeinta saada ilman arvokisamitaleita. Urheilijavalinnoissa arvioidaan esimerkiksi urheilijan kansallista ja kansainvälistä tasoa, potentiaalia murtautua lajin kansainväliselle huipulle, urheilijan motivaatiota ja oman urheilu-uran johtamista, tukiverkostojen ammattimaisuutta ja valmentautumisen suunnitelmallisuutta.
Läpimurtosäätiö on Säätiöt ja rahastot ry:n jäsen.
Aiheesta muualla

Läpimurtosäätion kotisivu
Badlands (yhtye)

| Badlands> Tiedot |
| --- | --- |
Toiminnassa:  1988–1993
Tyylilaji:  hard rock, blues rock
Kotipaikka:  Yhdysvallat
Laulukieli:  englanti
Jäsenet:  Ray Gillen, laulu   Jake E. Lee, kitara   Jeff Martin, rummut   Greg Chaisson, basso  
Entiset jäsenet:  Eric Singer, rummut (1988–1991)  John West, soolo/rytmikitara kiertueella (1989) 
Levy-yhtiö:  Atlantic Records  
Infobox OKNimi-testi OK: 
Badlands on vuosien 1988–1993 aikana toiminut yhdysvaltalainen hard rock-yhtye, jonka perustivat entinen Ozzy Osbourne-kitaristi Jake E. Lee ja lyhyen ajan myös Black Sabbathissa laulanut Ray Gillen. Yhtye julkaisi urallaan kolme studioalbumia, viimeisen hajoamisensa jälkeen vuonna 1998. Yhtyeen varsinaiset keulahahmot olivat kuitenkin Jake E. Lee ja alkuperäisrumpali Eric Singer, joka lähti yhtyeestä vuonna 1991.
Historia > Alkuajat ja debyyttilevy (1989–1990)

Badlandsin perustivat Jake E. Lee ja Ray Gillen vuonna 1988. Pian mukaan liittyivät myös basisti Greg Chaisson ja rumpali Eric Singer. Yhtye kirjoitteli jonkin aikaa omia kappaleita, ja solmi vuonna 1989 levytyssopimuksen Atlantic Recordsin kanssa. Yhtyeen ensimmäinen levy, Badlands julkaistiin kesäkuussa 1989 ja albumin tuotti Paul O'Neill. Esikoisalbumi myi kiitettävästi kultaa, ja sai myöhemmin Allmusic-sivustolta pisteet 4/5. Albumilta julkaistiin kaksi singleä, Dreams In The Dark ja Winter Call. Kappaleista kuvattiin myös musiikkivideot, jotka nauttivat suuresta esitysajasta MTV:llä. Billboardin listoilla levy oli korkeimmillaan sijalla 57.
Historia > Voodoo Highway: Kakkosalbumi ja hajoaminen (1991–1993)

Singer lopetti Badlandsissa siirtyen pian Kissin rumpaliksi. Tilalle tuli Jeff Martin, joka lauloi aiemmin Racer X -nimisessä yhtyeessä. Yhtyeen uusi albumi, Voodoo Highway (1991) oli tyyliltään hieman löyhempi, joka johtui lähinnä siitä ettei Singer enää hoidellut rumpalin tehtäviä. Yhtyeen oli määrä julkaista kolmas studioalbumi, ja orkesteri lähti studioon Voodoo Tourin päätyttyä. Studiossa, juuri kun äänitykset oli saatu valmiiksi ja levyä alettiin viimeistellä, Gillen riitautui Leen kanssa, ja tämä johti siihen, että Gillen erotettiin yhtyeestä. Pian Gillenin lähdön jälkeen muu yhtye kuitenkin huomasi, ettei ollut kykenevä jatkamaan ilman vakituista laulajaa. Levy viimeisteltiin loppuun, mutta lopulta jätettiin julkaisematta.
Yhtye oli päättänyt lopettaa uransa ja kertoi tästä MTV:n suorassa lähetyksessä, johon muun yhtyeen pyynnöistä huolimatta Ray Gillen ei saapunut. Gillen kuoli 1. joulukuuta 1993 AIDSiin.
Historia > Badlandsin jälkeen (1993–)

Eric Singer jatkoi soittamista Kississä vuoteen 1996, jolloin yhtyeen alkuperäiskokoonpano teki paluun. Singer palasi Kissiin uudelleen vuonna 2001, mutta lähti yhtyeestä jälleen 2002 alkuperäisrumpali Peter Crissin tultua rumpaliksi. Vuodesta 2004 Singer on soittanut jälleen Kississä, joka vieraili Suomessa toukokuun 27. ja 28. päivä 2008. Jeff Martin jatkoi yhä Racer X -yhtyeensä kanssa, ja soitti rumpuja myös Dokkenin kesäkiertueella 2008. Greg Chaisson julkaisi soololevyn It's About Time vuonna 1994. Jake E. Lee on sittemmin jatkanut soolouralla ja useiden muiden artistien levyillä. Vuonna 1998 yhtyeen viimeisimmän kokoonpanon jäsenet lukuun ottamatta Ray Gilleniä kokoontuivat yhteen vielä kerran ja veivät 1992 nauhoitetun levynsä loppuun ja se julkaistiin 1998 nimellä Dusk. Albumia seurasi pienimuotoinen klubikiertue, jolla Eric Singer vieraili laulajana. Vuonna 2007 uutisoitiin, että Jake E. Lee ja Greg Chaisson ovat ilmaisseet halunsa koota Badlandsin uudelleen, mutta muiden jäsenien mielipiteitä ei ole vahvistettu. Vuonna 2006 yhtye julkaisi myös kokoelma-albumin The Best of Badlands, joka sisältää myös livealbumin, jonka kappaleet on nauhoitettu Voodoo Highway-levyn kiertueella.
Kokoonpano

Ray Gillen – laulu (1988–1993, k. 1993)
Jake E. Lee – soolo,- rytmikitara (1988–1993)
Greg Chaisson – bassokitara (1988–1993)
Jeff Martin – rummut (1991–1993)
Kokoonpano > Entiset jäsenet

Eric Singer – rummut (1988–1991)
John West – soolo,-rytmikitara kiertueella (1989)
Diskografia

Badlands demo (1989)
Badlands (1989)
Voodoo Highway (1991)
Dusk (1998)
The Best of Badlands (2006)
Diskografia > Singlet

Dreams in the Dark (1989)
Winter's Call (1989)
The Last Time (1991)
Whiskey Dust (1991)
Soul Stealer (1991)
Time Goes By (1991)
Lupaus (Ajattaran albumi)

| Lupaus Ajattara |
| --- | --- | --- |

Studioalbumin tiedot
 Äänitetty : Andalusia, Espanja
 Julkaistu: 12. toukokuuta 2017
 Formaatti: CD, 2LP
 Tyylilaji: dark metal
 Levy-yhtiö: Svart
Listasijoitukset
  Suomen virallinen lista: 7.
Ajattaran muut julkaisut
| Murhat 2011 | Lupaus 2017 |   |
Singlet albumilta Lupaus
 ”Ave satana” Julkaistu: 17. maaliskuuta 2017
Lupaus on metalliyhtye Ajattaran yhdeksäs studioalbumi, joka julkaistiin 12. toukokuuta 2017 levymerkillä Svart Records. Albumi on yhtyeen ensimmäinen sitten vuoden 2011 albumin Murhat, minkä jälkeen yhtye hajosi vuosien 2012–2016 ajaksi.
Albumi äänitettiin Espanjan Andalusiassa. Se on yhtyeen antaman tiedotteen mukaan sen raain ja henkilökohtaisin julkaisu.
Arvostelut

Imperiumi.net:
Inferno:
Kaaoszine:
Metalliluola.fi:
Soundi:
Kappaleet

Saatanan sinetti – 3.07
Ristinkirot – 3.03
Suru – 4.25
S.I.N.Ä. – 4.41
Amen – 3.43
Ave Satana – 4.03
Uhrilahja – 3.43
Lupaus – 4.40
Machete – 3.34
Kappaleet > 2LP: C-puoli

Saatana palvoo meitä
Mitä kuolema parantaa?
Massat
Aiheesta muualla

Lupaus (Ajattaran albumi) Discogsissa. (englanniksi)
Albumi Lupaus (Ajattaran albumi) Encyclopaedia Metallum -sivustolla (englanniksi)
Lux Æterna

Lux Æterna voi viitata muun muassa seuraaviin:
”Lux Aeterna”, Clint Mansellin tunnussävelmä elokuvaan Unelmien sielunmessu.
Lux Æterna, elokuva vuodelta 2019.
”Lux Æterna”, Metallican kappale vuodelta 2022.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lux Æterna”, voi hakea sivunnimihaulla, laajalla sivunnimihaulla tai tekstihaulla.
Barry Ferguson

| 0 | 1 | 2 |
| --- | --- | --- |

Henkilötiedot
Syntymäaika: 2. helmikuuta 1978 (ikä 46)
Syntymäpaikka: Hamilton, Skotlanti
Pelipaikka: Keskikenttäpelaaja
Pituus: 178 cm
Seurat
| Vuodet | Seura | O (M) |
| 1997–2003   2003–2005   2003-2005  2005– | Rangers   Blackburn Rovers   Rangers   Rangers | 150 (24) 36 (3) 16 (2) 121 (16) |
Maajoukkue
| 1998–2009 | Skotlanti | 45 (3) |
 Seurajoukkueuran tilastot kattavat vain kansalliset sarjat, päivitetty 21. maaliskuuta 2009.  Maajoukkueuran tilastot päivitetty 8. marraskuuta 2018.
Barry Ferguson, MBE (s. 2. helmikuuta 1978, Hamilton) on skotlantilainen jalkapalloilija, pelipaikaltaan keskikenttäpelaaja. Hän pelasi pitkään Skotlannin Valioliigan Rangersissa ja toimi sekä Rangersin että Skotlannin maajoukkueen kapteenina.
Barry Ferguson vastaan Lionel Messi, FC Barcelona Camp Noulla.
Ferguson on Rangersin kasvatti. Seuran edustusjoukkueessa hän debytoi vuonna 1997. Rangersin lisäksi Ferguson on edustanut muun muassa Englannin Valioliigan Blackburn Roversia vuosina 2003–2005 sekä myöhemmin Birmingham Cityä ja Blackpoolia. Hän on saavuttanut urallaan useita Skotlannin liiga- ja cup-mestaruuksia.
Skotlannin maajoukkueessa Ferguson debytoi vuonna 1998. Häntä pidettiin aikanaan yhtenä Skotlannin tärkeimmistä pelaajista. Kaikkiaan hän pelasi 45 maaottelua, niistä viimeisen vuonna 2009, ja teki niissä kolme maalia.
Saavutukset

Skotlannin Valioliigan mestaruus 1999, 2000, 2003, 2005
Skotlannin Cupin voitto 2000, 2002, 2003
Skotlannin Liigacupin voitto 1999, 2002, 2003, 2005
Aiheesta muualla

Profiili Rangersin sivuilla (Arkistoitu – Internet Archive) (englanniksi)
Profiili Rangersin Hall of Famen sivuilla (Arkistoitu – Internet Archive) (englanniksi)
Profiili Skotlannin jalkapalloliiton sivuilla (Arkistoitu – Internet Archive) (englanniksi)
Profiili FootballDatabase-tietokannassa (englanniksi)
Attack Force

| Attack Force |
| --- | --- |

Ohjaaja:  Michael Keusch
Käsikirjoittaja:  Steven Seagal, Joe Halpin
Tuottaja:  Steven Seagal
Säveltäjä:  Barry Taylor
Kuvaaja:  Sonja Rom
Pääosat:  Steven Seagal
Valmistustiedot
Valmistusmaa:   Yhdysvallat,  Romania,  Iso-Britannia
Tuotantoyhtiö:  Sony Pictures Steamroller Productions
Levittäjä:  Sony Pictures Home Entertainment Netflix
Ensi-ilta:  5. joulukuuta 2006
Kesto:  94 min
Alkuperäiskieli:  englanti
Budjetti:  6 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Attack Force on vuonna 2006 suoraan DVD:lle julkaistu toimintaelokuva, jonka on ohjannut Michael Keusch ja pääosassa esiintyi Steven Seagal.
Juoni

Marshall Lawsonin menetettyä iskujoukkonsa odottamattomassa hyökkäyksessä, hän päättää itse kostaa tapahtuman. Lawson paljastaa armeijan peiteoperaation CTX Majesticin, joka on niin salainen, että hän päätyy itse armeijan tappolistalle mahdollisen salaisuuden paljastumisen vuoksi.
Rooleissa

| 0 | 1 | 2 |
| --- | --- | --- |
|  Steven Seagal  | … |  Marshall Lawson   |
|  Lisa Lövbrand  | … |  Tia   |
|  David Kennedy  | … |  Dwayne   |
|  Matthew Chambers  | … |  Seth   |
|  Danny Webb  | … |  Werner   |
|  Adam Croasdell  | … |  Aroon   |
|  Mark Dymond  | … |  Phil   |
|  Del Synnott  | … |  Carl   |
|  Evelyne Armela O'Bami  | … |  Reina   |
|  Serban Celea  | … |  lääkäri   |
Aiheesta muualla

Traileri (Arkistoitu – Internet Archive)
Beatrice Hill-Lowe

| Mitalit | Mitalit | Mitalit |  |
| --- | --- | --- | --- |
|  Beatrice Hill-Lowe Lontoon olympialaisissa 1908. |  Beatrice Hill-Lowe Lontoon olympialaisissa 1908. |  Beatrice Hill-Lowe Lontoon olympialaisissa 1908. |  |
Maa:   Yhdistynyt kuningaskunta
Naisten jousiammunta
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1908 | kaksoiskansalliskierros |  |
Beatrice Geraldine Hill-Lowe (Ruxton-, -Thompson; 26. tammikuuta 1868 Ardee, Louth, Irlanti – 2. heinäkuuta 1951 Tenby, Pembrokeshire, Yhdistynyt kuningaskunta) oli brittiläinen jousiampuja ja olympiamitalisti. Hän kilpaili vuoden 1908 kesäolympialaisissa 1908 Lontoossa ja sai siellä pronssimitalin kaksoiskansalliskierroksella.
Lenholm

| --- | --- |
Sijainti:  Parainen, Suomi
Pinta-ala:  36 hehtaaria
| --- | --- |
Perustettu:  1986
Hallinto:  yksityiset ja Metsähallitus
muokkaa - muokkaa wikitekstiä - muokkaa Wikidataa
| Lenholm> Natura 2000 -alue: FI0200063.Suojelun perusteet |
| --- | --- |
Aluetyyppi:  SCI
Suojeluohjelmat:  rantojensuojeluohjelma, MM2L-alue
Suojelutilanne:  n. 3 ha valtion luonnonsuojelualue, n. 26 ha yksityinen luonnonsuojelualue
Sijainti ja koko
Koordinaatit:  60°14′34″N, 22°12′39″E
Kunta:  Parainen
Pinta-ala:  129 ha
Suojellut lajit
Lintudirektiivin liite I:  Kohde ei ole suojeltu lintudirektiivin perusteella
Luontodirektiivin liitteen II lajit:  vennajäärä
Lenholmin luonnonsuojelualue on Varsinais-Suomessa Paraisilla sijaitseva 36 hehtaarin kokoinen luonnonsuojelualue. Alueesta 31 hehtaaria muodostavat yksityiset luonnonsuojelualueet, jotka on perustettu vuosina 1986 ja 1987. Loput viisi hehtaaria on vuonna 1992 perustettua valtion lehtojensuojelualuetta, jota hoitaa Metsähallitus.
Lenholmin luonnonsuojelualue kuuluu 129 hehtaarin Lenholmin Natura-alueeseen. Mattholmsfladanin merenlahti kuuluu rantojensuojeluohjelmaan, ja kaikki nämä yhdessä muodostavat kansainvälisesti merkittävän suojelukokonaisuuden. Lenholmin luonnonsuojelualue koostuu perinnemaisemista, lehdoista, rantaniittyistä ja kallioista, sekä lähes kahdeksan hehtaarin viljellystä pellosta. Hakamailla laiduntaa kesäisin lampaita ja lehmiä.